钦定古今图书集成/明伦汇编/官常典/第607卷 > 赛典赤脱欢察儿
## 钦定古今图书集成/明伦汇编/官常典/第607卷 > 赛典赤脱欢察儿

按《杭州府志》：“脱欢察儿，字彦明，至正二年，由户部郎
中出为两浙盐运同知。尝言盐者，于国为大利，于民
为大病，急之则民怨，缓之则政弛。乃先具条教，严立
期约，而加以宽恤。民感奋，尽力奉令，无敢后。每谕之
曰：‘吾榷盐充数足矣，若求羡馀以希秩赏，吾弗忍也’。
越半年，不事鞭笞，而盐皆足。持己廉洁，但坐厅事，退”
即阖门独处，不可干以私。